12/03/2018 | Administración LocalMunicipal
Santiago de Compostela
Sección Municipal de Contratación
Xestión dos expedientes sancionadores por infraccións contra a normativa de tráfico vial urbano e calesquera outras infraccións nos ámbitos de seguridade, mobilidade, medio ambiente e servizos comunitarios do Concello de Santiago de Compostela

ANUNCIO DE LICITACIÓN DO CONCELLO DE SANTIAGO DE COMPOSTELA OBXECTO DO CONTRATO: xestión dos expedientes sancionadores por infraccións contra a normativa de tráfico vial urbano e calesquera outras infraccións nos ámbitos de seguridade, mobilidade, medio ambiente e servizos comunitarios do Concello de Santiago de Compostela. REFERENCIA DO EXPEDIENTE: CON/67/2017. TIPO DE LICITACIÓN: A. Orzamento de licitación. En canto ó orzamento de licitación, a cantidade estimativa sen incluir o IVE que deberá soportar a Administración, fixase en 559.146 euros/ano. O IVE correspondente do 21% do orzamento base anterior, ascende a 117.420,66 euros/ano. Este importe é estimativo e calculouse sobre a base das porcentaxes máximas de licitación indicadas no apartado B deste artigo, quedando fixada definitivamente en función da porcentaxe resultante da oferta do adxudicatario. Tanto nas proposicións dos licitadores coma no prezo de adxudicación do contrato entenderanse sempre incluídos, a tódolos efectos, as cotas correspondentes ós tributos de toda índole que graven os diversos conceptos e, en especial, o imposto sobre o valor engadido (IVE). B. Tipo de licitación e retribución dos traballos: A retribución deste contrato estará en función dos resultados concretos que se obteñan polas xestións e servizos realizados pola empresa adxudicataria, tomándose como índice os ingresos recadados por ela no período de pago voluntario. Todas as referencias á recadación incluidas na presente cláusula enténdese feitas á recadación neta, entendendo por recadación neta o importe total da recadación alcanzada minorada polo importe das devolucións de ingresos realizadas polo Concello de Santiago que sexan consecuencia de defectos na práctica da xestión, tramitación ou notificacións realizadas. Establécese como un tipo máximo de licitación, admitindo outras posturas inferiores, o seguinte: 35% do importe de tódolos cobros realizados en período voluntario de pago (minoradas polas devolucións sinaladas no parágrafo anterior). PRAZO DE EXECUCIÓN: establécese un prazo de execución de 3 anos. ADXUDICACIÓN: procedemento aberto. PROPOSICIÓNS: os licitadores poderán presentar proposicións no Rexistro Xeral do Concello de Santiago de Compostela (r/ Presidente Salvador Allende n.º 4, CP 15705 Santiago), entre as 9.00 e as 14.00 horas, ata o 9 de abril de 2018. CLASIFICACIÓN DO CONTRATISTA: non se esixe. A efectos unicamente de acreditación de solvencia, a clasificación admisible sería: grupo L, subgrupo 2, categoría 3. DOCUMENTACIÓN/INFORMACIÓN: perfil municipal de contratante: www.santiagodecompostela. gal. CRITERIOS DE ADXUDICACIÓN: son os sinalados no artigo 10.2 do prego de cláusulas administrativas. CRITERIOS DE ADXUDICACIÓN NON AVALIABLES MEDIANTE CIFRAS OU PORCENTAXES a) Medios ofrecidos para a prestación dos traballos: TRINTA E CINCO (35) PUNTOS, de acordo co seguinte baremo:  Pola presentación dun esquema coa metodoloxía aplicada nos procedementos materiais e informáticos encamiñados á mellora na xestión, que incluirá, necesariamente, un diagrama de procesos, ata QUINCE (15) PUNTOS, analizando aspectos fundamentais como: – Secuencias de esforzos tendentes a optimiza-la xestión en fases iniciais, limitando polo tanto a xestión en fase executiva. – Estudio detallado das opcións materiais, de campo e informáticas tendentes a mellorar e acurta-los tempos de notificación das diferentes fases do procedemento. – Procedementos informáticos que permitan a contestación personalizada da resolución dos expedientes. – Medidas tendentes a axiliza-la xestión coa finalidade de evita-la posible prescrición de accións.  Ata VINTE (20) PUNTOS a utilización dos últimos e avanzados medios tecnolóxicos de tipo informático e telemática, encamiñados á mellora da xestión, intercomunicación e control sobre os expedientes tramitados en tódalas súas fases, uso de arquivos documentais dixitalizados, melloras na captura electrónica de datos na tramitación dos procedementos. Valorarase especialmente o sistema de intercambio de datos coas aplicacións informativas que se especifiquen no PPT e outras municipais. CRITERIOS DE ADXUDICACIÓN AVALIABLES MEDIANTE CIFRAS OU PORCENTAXES b) Mellor prezo: ata 25 puntos. As empresas clasificaranse inicialmente por orde de mellor a peor, seguindo o criterio de “porcentaxe máis baixo ofertado”. Obtido o orde de prelación de tódalas ofertas segundo este criterio, outorgarase a máxima puntuación de 25 puntos á oferta de porcentaxe máis baixo e aplicarase ao resto das ofertas a seguinte fórmula para calcular a sua puntuación: c) Melloras ofrecidas sobre as condicións, non económicas, contidas no prego: QUINCE (15) PUNTOS, pola subrogación do persoal da anterior contrata (anexo IV). GARANTÍA DEFINITIVA: 5% do importe de adxudicación. APERTURA DE PLICAS: as datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (r/ Presidente Salvador Allende, n.º 6-8), anunciaranse previamente no perfil de contratante do órgano de contratación nos termos sinalados no prego de cláusulas administrativas. GASTOS DE ANUNCIOS: o gasto derivado das publicacións desta licitación será por conta do adxudicatario. Santiago de Compostela, 02 de marzo de 2018. A CONCELLEIRA DELEGADA DE ECONOMÍA, FACENDA E ADMINISTRACIÓN Asdo.: María Rozas Pérez